# Partit Socialdemòcrata (Romania)

El Partit Socialdemòcrata (en romanès Partidul Social Democrat, PSD) és un dels principals partits polític de Romania. El president actual del partit és Marcel Ciolacu, des del 25 de novembre de 2019.

## Història

El 7 d'abril de 1992, la lluita interna entre els diferents sectors dins del Front de Salvació Nacional (en romanès Frontul Salvării Naţionale, FSN) entre el sector liderat per Ion Iliescu que era partidari de produir una transició política vers un "socialisme de rostre humà" i el sector més reformista i rupturista liderat per Petre Roman va provocar que es trenqués el FSN i el sector de Iliescu es retirés d'aquesta formació fundant el Front Democràtic de Salvació Nacional (en romanès Frontul Democrat al Salvării Naţionale, FDSN), que més tard acabaria esdevenint l'actual PSD.
El FDSN guanyava les eleccions de l'any 1992 governant Romania fins a l'any 1996. El 10 de juliol de 1993 el FDSN va canviar el seu nom pel de Partit Demòcrata Social de Romania (en romanès Partidul Democraţiei Sociale România, PDSR) com a resultat de la fusió portada a terme amb el Partit Democràtic Socialista de Romania (PDSR), el Partit Republicà i el Partit Cooperatiu.
Entre els anys 1994 i 1996 el PDSR va governar en coalició amb altres tres partits, d'una banda amb una escissió del Partit d'Unió Nacional Romanesa (PUNR) que aglutinava al seu sector més d'esquerres, el Partit de la Gran Romania (en romanès Partidul România Mare), i el Partit Socialista del Treball (en romanès Partidul Socialista Muncitoresc). Aquest govern va ser presidit per Nicolae Văcăroiu des del març de 1994 fins al setembre de 1996 i comptava amb alguns membres del PUNR com a ministres, mentre que el PRM no era present al mateix, tot i que tenia alguns càrrecs secundaris a l'administració. El PDSR va perdre les eleccions de l'any 1996 enfront de la coalició de partits que es va organitzar amb el nom de Convenció Democràtica de Romania.
El novembre de 2000 el PDSR tornava al poder, aquesta vegada encapçalant una coalició anomenada Pol Democràtic Social de Romania que englovaba el Partit Social Democràta Romanès (en romanès Partidul Social Democrat Român) i el Partit Humanista Romanès (en romanès Partidul Umanist Român). El 2001 el PSDR es fusionava amb PDSR el 16 de gener, i la nova formació política prenia el nom de Partit Socialdemòcrata de Romania, que és el nom que actualment encara manté.
El novembre de 2004 Adrian Năstase, el candidat del PSD a les eleccions presidencials, guanyava la primera volta d'aquests comicis, però no obtenia el suport necessari per ser investit president de Romania, fet que va provocar que s'hagués d'anar a una segona volta que contra tot pronòstic va perdre enfront de Traian Băsescu de l'Aliança de Justícia i Veritat. En les eleccions legislatives del mateix any, el PSD va ser la formació política més votada en el Congrés dels Diputats, però sortia perdedor a les eleccions al Senat de Romania, permetent que fora l'Aliança Justícia i Veritat ser la força política encarregada de formar govern, fet que aconseguí amb el suport d'algunes formacions polítiques com el Partit Humanista de Romania, que inicialment s'havia presentat en coalició amb el PSD. Una vegada a l'oposició el PSD, el seu líder Adrian Năstasees va haver d'enfrontar a nombrosos càrrecs de corrupció, fet que provocà la seva dimissió com a president del Congrés del Diputats i com a president del PSD.
Així s'obria un nou període dins del partit, en part impulsat per l'elecció de Mircea Geoană com a president en el Congrés celebrat pel partit a l'abril de 2005 a Bucarest i on els delegats van decidir escollir a Geoană en detriment de l'anterior president Ion Iliescu, que creia que derrotaria Geoană de manera fàcil. La victòria d'aquest es va atribuir en part al fet que mentre Iliescu estava fortament marcat pel seu passat comunista, Geoană presentava un perfil més jove per intentar recuperar la presidència de Romania a les següents eleccions presidencials.
Durant la legislatura 2004-2008 es mantingué a l'oposició i durant el 2007, fruit del trencament de l'Aliança de la Justícia i la Veritat (5 d'abril de 2007), intentà fer una moció de censura, però no aconseguí prou suport polític. Tant en les eleccions locals de l'1 de juny de 2008 com en les legislatives del 30 de novembre del mateix any el PSD va fer una aliança amb el Partit Conservador (PC), i de nou entre 2012 i 2014, governant en coalició entre el març de 2014 i novembre de 2015, quan va deixar el govern, i des de gener de 2017 fins a novembre de 2019.

## Resultats electorals

| Any | Cambra dels diputats | Cambra dels diputats | Cambra dels diputats | Senat | Senat | Senat | Posició | Govern |
| Any | Vots | % | Escons | Vots | % | Escons | Posició | Govern |
| 1992 | 3,015,708 | 27.72 | 117 / 341 | 3,102,201 | 28.29 | 49 / 143 | 1r (FDSN) | Coalició |
| 1996 | 2,633,860 | 21.52 | 91 / 343 | 2,836,011 | 23.08 | 41 / 143 | 2n (PDSR) | Oposició |
| 2000 | 3,968,464 | 36.61 | 139 / 345 | 4,040,212 | 37.09 | 59 / 140 | 1r (PDSR) | Govern en minoria |
| 2004 | 3,730,352 | 36.61 | 113 / 332 | 3,798,607 | 36.30 | 46 / 137 | 1r (PSD+PUR) | Oposició (2004-07) |
| 2004 | 3,730,352 | 36.61 | 113 / 332 | 3,798,607 | 36.30 | 46 / 137 | Suport (2007-08) |
| 2008 | 2,279,449 | 33.10 | 110 / 334 | 2,352,968 | 34.16 | 48 / 137 | 2n (PSD+PC) | Coalició (2008-09) |
| 2008 | 2,279,449 | 33.10 | 110 / 334 | 2,352,968 | 34.16 | 48 / 137 | Oposició (2009-12) |
| 2008 | 2,279,449 | 33.10 | 110 / 334 | 2,352,968 | 34.16 | 48 / 137 | Coalició (2012) |
| 2012 | 4,344,288 | 58.63 | 149 / 412 | 4,457,526 | 60.10 | 58 / 176 | 1r (USL) | Coalició (2012-14) |
| 2012 | 4,344,288 | 58.63 | 149 / 412 | 4,457,526 | 60.10 | 58 / 176 | Coalició (2014) |
| 2012 | 4,344,288 | 58.63 | 149 / 412 | 4,457,526 | 60.10 | 58 / 176 | Coalició (2014–15) |
| 2012 | 4,344,288 | 58.63 | 149 / 412 | 4,457,526 | 60.10 | 58 / 176 | Suport (2015–17) |
| 2016 | 3,204,864 | 45.48 | 154 / 329 | 3,221,786 | 45.68 | 67 / 136 | 1r | Coalició (2017–19) |
| 2016 | 3,204,864 | 45.48 | 154 / 329 | 3,221,786 | 45.68 | 67 / 136 | Govern en minoria (2019) |
| 2016 | 3,204,864 | 45.48 | 154 / 329 | 3,221,786 | 45.68 | 67 / 136 | Suport (2019–20) |
| 2016 | 3,204,864 | 45.48 | 154 / 329 | 3,221,786 | 45.68 | 67 / 136 | Oposició (2020) |
| 2020 | 1,705,777 | 28.90 | 110 / 330 | 1,732,276 | 29.32 | 47 / 136 | 1r | Oposició (2020–21) |
| 2020 | 1,705,777 | 28.90 | 110 / 330 | 1,732,276 | 29.32 | 47 / 136 | Oposició (2021) |
| 2020 | 1,705,777 | 28.90 | 110 / 330 | 1,732,276 | 29.32 | 47 / 136 | Coalició (2021-23) |

## Líders
### Presidents

* Ion Iliescu 1990-1992 del FSN
* Oliviu Gherman 1992-1996 del FSND i PDSR
* Ion Iliescu 1997-2000
* Adrian Năstase 2000-2005 del PDSR i PSD
* Mircea Geoană 2005-2010
* Victor Ponta 2010-2015
* Liviu Dragnea 2015-2019
* Viorica Dăncilă 2019
* Marcel Ciolacu 2019-

### Presidents executius

* Adrian Năstase 1993-1997
* Càrrec desaparegut de 1997 a 2003
* Octav Cozmâncă 2003-2005
* Adrian Năstase 2005-2006
* Dan Mircea Popescu 2005-2006
* Càrrec substituït pel de Secretari General en 2006
* Liviu Dragnea 2013–2015
* Valeriu Zgonea 2015–2016
* Niculae Bădălău 2016–2018
* Viorica Dăncilă 2018–2019
* Paul Stănescu 2019
* Eugen Teodorovici 2019
* Càrrec desaparegut des de 2019

### Secretari General

* Miron Mitrea 2005-2006
* Titus Corlăţean 2006-actualment

### President Honorífic

* Ion Iliescu 2006-actualment

## Polèmica

Sovint s'ha criticat al PSD pel fet que bona part dels seus quadres polítics haguessin format per del Partit Comunista Romanès, així com per intentar controlar els mitjans de comunicació romanesos. A més destacats líders dels partit han estat acusats de corrupció i de voler interferir en la magistratura i utilitzar les seves posicions polítiques per a l'enriquiment personal.
Just abans de la segona volta de les eleccions presidencials de l'any 2004 va aparèixer a una plana web part de la transcripció de les reunions secretes mantingudes entre Năstase i els seus col·laboradors on feia referència als nombrosos casos de corrupció on estaven implicats membres del govern, a la vegada que apuntava la necessitat de "silenciar" a bona part dels mitjans de comunicació que estaven denunciant aquests casos.
Năstase va sostenir al llarg de la campanya que aquestes transcripcions eren falses, però posteriorment bona part de l'actual equip directiu del partit, entre els quals es troben Mircea Geoană, ha admès que aquestes transcripcions són autèntiques, volent quedar al marge d'aquests casos de corrupció en un intent de recuperar la malmesa imatge que pateix en l'actualitat el partit.

## Referències

* 1 2 Kiss, Robert. «26 novembre 2019» (en romanès). Digi 24, 25-11-2019. [Consulta: 3 juliol 2020].
* ↑ Necula, Florin. «Crin Antonescu: USL si-a incetat existenta. Cerem demisia lui Victor Ponta» (en romanès). Ziare, 25-02-2014. [Consulta: 3 juliol 2020].

## Enllaços externs

* Plana web oficial